De Swardt (25) pak sy rugbystewels weg | Netwerk24
Beseringspook teister Engeland
Engeland se plan om die Rose se reeksnederlaag vroeër vanjaar teen die Bokke te wreek wanneer die twee spanne vroeg in November kragte meet, het ’n terugslag gekry.
Basketbalbaas (51) sterf by Jeugspele
Die Olimpiese Jeugspele in Buenos Aires is geruk deur die skielike dood van die internasionale basketbalbaas en invloedryke figuur in die Internasionale Olimpiese Komitee (IOK).
DA wil meer weet oor OBK se ongenoteerde belange
Onsekerheid hang weer eens oor die bekendmaking van gedetailleerde inligting oor die ongenoteerde beleggings van die Openbare Beleggingskorporasie (OBK).
De Swardt (25) pak sy rugbystewels weg
Deur Michael Green 13 Januarie 2016 13:00
Die voormalige haker van die OP Kings, Albé de Swardt, het in die jeugdige ouderdom van 25 jaar besluit om sy stewels weg te pak.
De Swardt het verlede jaar baie met heup- en liesbeserings gesukkel.
Volgens hom kon die probleem begin het toe hy in 2011 ’n dyspierbesering opgedoen het terwyl hy vir die Westelike Provinsie gespeel het.
“Dit het veroorsaak dat die regterbeen later oorwerk geraak en begin probleme gee het,” het hy gesê.
Nadat hy onlangs ’n spesialis besoek het, het hy besluit om eerder op te hou rugby speel.
De Swardt, wat 24 keer vir die Kings gespeel het, het in 2011 ook een keer vir die WP gespeel.
In 2012 het hy vir L’Aquilla in Italië gespeel voor hy in 2013 vir die Madibaz in die Varsitybeker-reeks uitgedraf het.